Οι **Τρείς Πύργοι της Γιοκοχάμα** είναι σύνολο ιστορικών πύργων στο λιμάνι της Γιοκοχάμα, στην Ιαπωνία. Οι τρείς πύργοι έχουν τα ψευδώνυμα Ο Βασιλιάς (ο Ρήγας) , Η Βασίλισσα (Η Ντάμα) και ο Βαλές.

Οι Τρεις Πύργοι
---------------

Οι τρεις πύργοι είναι:

### Το κτήριο του τελωνείου της Γιοκοχάμα (Η Ντάμα)

Το τελωνείο της Γιοκοχάμα, γνωστό και ως ο Πύργος της Ντάμας, οικοδομήθηκε το 1934 και φέρει τον χαρακτηριστικό πύργο, με θόλο που θυμίζει αυτόν ενός οθωμανικού ναού. Οι κυκλικές γραμμές και καμπύλες του οικοδομήματος, που έρχονται σε αντίθεση με τη γωνιώδη μορφή του νομαρχιακού γραφείου συνέβαλαν στην δημιουργία του ψευδώνυμού του «Ντάμα». Κατά την διάρκεια της νύχτας, και χάρη στον φωτισμό και τον σχεδιασμό του κτηρίου, το τελωνείο της Γιοκοχάμα θυμίζει πραγματικά μια Βασίλισσα.

### Το κτήριο του νομαρχιακού γραφείου της Γιοκοχάμα (Ο Ρήγας)

Είναι το δεύτερο γηραιότερο κτήριο νομαρχιακού γραφείου στην Ιαπωνία, και έχει χαρακτηριστεί ως μνημείο ιστορικής κληρονομιάς. Το κτήριο του νομαρχιακού γραφείου της Γιοκοχάμα, γνωστό και ως ο Πύργος του Ρήγα, ανοικοδομήθηκε το 1928 στην θέση του προηγούμενου νομαρχιακού γραφείου, που καταστράφηκε στον Μεγάλο Σεισμό του Καντό , και αποτελεί έκφραση της τεχνοτροπίας της Αρ Ντεκό, που ήταν ιδιαίτερα δημοφιλής στην Ευρώπη την εποχή εκείνη. Το στυλ αυτοκρατορικής κορόνας, και η εξωτερική επένδυση του κτηρίου με τραχιά πλακάκια, επιβεβαιώνουν το ψευδώνυμο «Ρήγας». Την ώρα του ηλιοβασιλέματος, το κτήριο βάφεται με τα χρώματα του δύοντος ήλιου, χαρίζοντας ένα μαγευτικό θέαμα.  Επιπλέον, ο πύργος του Ρήγα έχει χρησιμοποιηθεί ως πλατό γυρισμάτων για διάφορες ιαπωνικές σειρές και ταινίες.  

### Η αίθουσα αναμνηστικών του λιμανιού της Γιοκοχάμα (Ο Βαλές)

Το κτήριο, που στεγάζει την αίθουσα αναμνηστικών του λιμανιού της Γιοκοχάμα, οικοδομήθηκε το 1917 σε νεο-αναγεννησιακό στυλ και επενδυμένο εξωτερικά με κόκκινα τούβλα, στέκει ως υπενθύμιση του ένδοξου παρελθόντος της Γιοκοχάμα. Όταν κατά την διάρκεια της νύχτας, η κορυφή του πύργου φωτίζεται, η αντανάκλαση στα κόκκινα τούβλα προσφέρει ένα αξέχαστο θέαμα. Το κτήριο έχει οριστεί ως μνημείο ιστορικής κληρονομιάς.

Ο Θρύλος
--------

Σύμφωνα με τον τοπικό θρύλο, αν καταφέρεις να βρεθείς σε ένα σημείο από το οποίο μπορείς να δεις και τους τρεις πύργους ταυτόχρονα και κάνεις μία ευχή, η ευχή σου θα πραγματοποιηθεί. Το καλύτερο σημείο, για να έχει κανείς θέα και στους τρείς πύργους, είναι το Ōsanbashi Pier.

Εικόνες
-------

* ένας από τους τρεις πύργους (Ο βαλές) στη Γιοκοχάμα, Ιαπωνίαένας από τους τρεις πύργους (Ο βαλές) στη Γιοκοχάμα, Ιαπωνία
* Δύο από τους τρεις πύργους της Γιοκοχάμα, Ιαπωνία κατά το έτος 1945Δύο από τους τρεις πύργους της Γιοκοχάμα, Ιαπωνία κατά το έτος 1945
* κτήριο τελωνείου, (Η Βασίλισσα), Γιοκοχάμα, Ιαπωνίακτήριο τελωνείου, (Η Βασίλισσα), Γιοκοχάμα, Ιαπωνία
* πύργος τελωνείου (Η Βασίλισσα), στη Γιοκοχάμα, Ιαπωνίαπύργος τελωνείου (Η Βασίλισσα), στη Γιοκοχάμα, Ιαπωνία
* κτήριο τελωνείου, (Η Βασίλισσα), Γιοκοχάμα, Ιαπωνίακτήριο τελωνείου, (Η Βασίλισσα), Γιοκοχάμα, Ιαπωνία
* Νομαρχιακό κτήριο, (Ο βασιλιάς), νομός Καναγκάβα, Γιοκοχάμα, ΙαπωνίαΝομαρχιακό κτήριο, (Ο βασιλιάς), νομός Καναγκάβα, Γιοκοχάμα, Ιαπωνία
* Νομαρχιακό κτήριο, (Ο βασιλιάς), νομός Καναγκάβα, Γιοκοχάμα, ΙαπωνίαΝομαρχιακό κτήριο, (Ο βασιλιάς), νομός Καναγκάβα, Γιοκοχάμα, Ιαπωνία
* Το νομαρχιακό κτήριο Καναγκάβα πριν το μεγάλο σεισμό ΚάντοΤο νομαρχιακό κτήριο Καναγκάβα πριν το μεγάλο σεισμό Κάντο
* Το νομαρχιακό κτήριο Καναγκάβα μετά το μεγάλο σεισμό ΚάντοΤο νομαρχιακό κτήριο Καναγκάβα μετά το μεγάλο σεισμό Κάντο
*

Παραπομπές
----------

1. ↑  «Yokohama Customs (Queen's Tower) - This Landmark Tower is Also A Customs House!». *remoju.com（リモージュ）* (στα Αγγλικά). Ανακτήθηκε στις 11 Δεκεμβρίου 2020. [*νεκρός σύνδεσμος*]
2. ↑  «Kanagawa Prefectural Government's Office (King's Tower) - Destinations - Tokyo Day Trip - Day Trips from Tokyo to Kanagawa». *trip.pref.kanagawa.jp*. Ανακτήθηκε στις 11 Δεκεμβρίου 2020.
3. ↑  «Kanagawa Prefectural Government's Office (King's Tower) | Things to do». *Yokohama Official Visitors Guide - Travel Guide to Yokohama City* (στα Ιαπωνικά). Ανακτήθηκε στις 11 Δεκεμβρίου 2020.
4. ↑  «Yokohama Port Opening Memorial Hall (Jack's Tower) - Destinations - Tokyo Day Trip - Day Trips from Tokyo to Kanagawa». *trip.pref.kanagawa.jp*. Ανακτήθηκε στις 11 Δεκεμβρίου 2020.
5. ↑  «Yokohama Port Opening Memorial Hall (Jack's Tower) | Things to do». *Yokohama Official Visitors Guide - Travel Guide to Yokohama City* (στα Ιαπωνικά). Ανακτήθηκε στις 11 Δεκεμβρίου 2020.
6. ↑  «"Jack's Tower", Yokohama Port Opening Memorial Hall, c. 1920. | Old Tokyo» (στα Αγγλικά). Ανακτήθηκε στις 11 Δεκεμβρίου 2020.